વ્હાઇટ હાઉસે કહ્યું છે કે, મોદી અને ટ્રમ્પ બંને હિન્દ પ્રશાંત ક્ષેત્રમાં સુરક્ષાના પાસા પર સાથે મળીને કામ કરવા માટે તૈયાર થયા છે. આ વાતચીતને રાજકીયરીતે પણ મહત્વપૂર્ણ ગણવામાં આવી રહી છે. એકબાજુ અમેરિકામાં પણ અનિશ્ચિતતાનો માહોલ સર્જાયેલો છે. આવી સ્થિતિમાં મોદી અને ટ્રમ્પ વચ્ચેની વાતચીત પર પહેલાથી જ નજર હતી. ચીનને દબાણમાં લેવા અમેરિકા અને ભારત સાથે મળીને આગળ વધી રહ્યા છે. ચીન તેની ગતિવિધિના કારણે પ્રશાંત ક્ષેત્રમાં અથવા એશિયન ખંડમાં અન્ય દેશો પર દબાણ લાવવાની નીતિ અપનાવી રહ્યું છે.